Sør-Koreas første, og hittil eneste, VM endte med tre tap; et stygt (1-7 mot Norge), et akseptabelt (1-4 mot Brasil) og et hederlig (0-1 mot Frankrike, målet kom i det 84. spilleminutt). Ettersom kvinnefotball har økt i popularitet i Asia, ble det flere deltakerland i Asiamesterskapet. Derfor var det først i 2006 neste mesterskap ble gjennomført. Dette fikk betydning for Sør-Korea, fordi det året var Australias søknad om å overflyttes til Asia godkjent, så Australia havnet i samme gruppe som Sør-Korea. Sør-Korea tapte både for dem og for Nord-Korea, og kom dermed ikke videre fra gruppespillet.